ભારતની રાજધાની દિલ્હીમાં ભવ્યાતિભવ્ય અક્ષરધામ બનાવ્યું છે પણ ન્યૂજર્સી, અમેરિકામાં તૈયાર થઈ રહેલા અક્ષરધામની ખ્યાતિ કંઈક અલગ જ હશે. સંભવતઃ દુનિયાનું સૌથી મોટું હિન્દુ મંદિર એ કહેવાશે જે ૧૬૨ એકરમાં ફેલાયેલું છે. ભારતમાં તામિલનાડુના શ્રી રંગાનાથસ્વામી મંદિરને સૌથી મોટું ગણવામાં આવે છે જે ૧૫૬ એકરમાં ફેલાયેલું છે. પ્રમુખસ્વામીએ જે રીતે દુનિયાભરમાં હિન્દુ ધર્મને વિશ્વવ્યાપી બનાવ્યો છે તે જોઈને એ ચોક્કસ કહી શકાય કે તેઓ હિન્દુ સમાજના પુનરુત્થાનના જ્યોતિર્ધર હતા.